ปีหน้าลุ้นค่าบาทแข็งแตะ30.75
แบงก์กรุงศรีคาด เงินบาทแตะ 30.75 บาท/ดอลลาร์ แข็งค่าสุดในรอบ 5 ปี หากเฟดชะลอขึ้นดอกเบี้ยปีหน้า
19 ธ.ค. 2561

แบงก์กรุงศรีคาด เงินบาทแตะ 30.75 บาท/ดอลลาร์ แข็งค่าสุดในรอบ 5 ปี หากเฟดชะลอขึ้นดอกเบี้ยปีหน้า
น.ส.รุ่ง สงวนเรือง ผู้อำนวยการฝ่ายส่งเสริมธุรกิจโกลบอลมาร์เก็ตส์ ธนาคารกรุงศรีอยุธยา เปิดเผยว่า  แนวโน้มค่าเงินบาทในปีหน้าเป็นทิศทางแข็งค่าจากแนวโน้มดอลลาร์สหรัฐอ่อนหลังจากตลาดเริ่มมีคาดการณ์ว่าธนาคารกลางสหรัฐ (เฟด) จะไม่ขึ้นดอกเบี้ยถึง 3 ครั้งในปีหน้าตามที่ส่งสัญญาณ เนื่องจากเศรษฐกิจสหรัฐเริ่มแผ่วลงจากปลายวัฏจักรของการเติบโตและผลของสงครามการค้า โดยประเมินว่าเฟดจะขึ้นดอกเบี้ยอีก 1 ครั้งปีนี้และอีก 2 ครั้งปีหน้าเป็น 2.95%
อย่างไรก็ดี ค่าเงินปีหน้าจะเคลื่อน ไหวผันผวนสูงเช่นเดียวกับปีนี้ โดย คาดการณ์สิ้นปี 2562 จะอยู่ที่ระดับ 31.50 บาท/ดอลลาร์ จากสิ้นปี 2561 อยู่ที่ 32.50 บาท/ดอลลาร์ แต่กรอบกว้าง โดยอาจแข็งค่าสุดในรอบ 5 ปี แตะ 30.75 บาท/ดอลลาร์ ในช่วงไตรมาส 3 และ 4 ได้ หากเฟดหยุดขึ้นดอกเบี้ยครึ่งหลังของ ปี และอาจอ่อนค่าสุดที่ระดับ 33 บาท/ดอลลาร์ ในช่วงไตรมาสแรกเป็นผล จากการประชุมคณะกรรมการนโยบายการเงิน (กนง.) ขึ้นดอกเบี้ย 2 ครั้ง และมีการเลือกตั้งวันที่ 24 ก.พ. 2562 สร้างความเชื่อมั่นทำให้เงินทุนไหลเข้า
"ปีหน้าเป็นปีที่มีความผันผวน ต่อเนื่องและมากขึ้น เพราะความ ไม่แน่นอนอย่างนี้ ต่อไปแนะนำให้ ผู้ส่งออกและนำเข้าประเมินสถานการณ์และคิดแผนสำรองไว้มากๆ บริหารความเสี่ยงค่าเงินด้วยแนวคิด Cost Benefit ไม่เฮดจ์ก็ไม่ผิด เพราะบางทีเฮดจ์อาจแพงกว่า" นายตรรก กล่าว
สำหรับสถานการณ์ค่าเงินบาทใน ปีนี้เงินบาทอ่อนค่าน้อยกว่าภูมิภาค ตั้งแต่ต้นปีถึงปัจจุบันเงินบาทอ่อนค่า 0.43% เงินไหลออกจากตลาดหุ้น แต่ไหลเข้าในตลาดพันธบัตร มูลค่าใกล้เคียงกันประมาณ 2.8 แสนล้านบาท ขณะที่ค่าเงิน ในภูมิภาคและตลาดเกิดใหม่ 3 ประเทศที่เงิน อ่อนค่ามากสุด คือ อินเดีย รูปีอ่อนค่า 10.91% อินโดนีเซีย รูเปียห์อ่อนค่า 6.41% จีน เงินหยวนอ่อนค่า 5.45%